CELEX: 32020D0965
Language: da
Date: 2020-03-27 00:00:00
Title: Rådets afgørelse (FUSP) 2020/… af 27. marts 2020 om undertegnelse og indgåelse på Unionens vegne af aftalen i form af brevveksling mellem Den Europæiske Union og Den Centralafrikanske Republik om status for Den Europæiske Unions rådgivende FSFP-mission i Den Centralafrikanske Republik (EUAM RCA)

8.7.2020   
               
               
                  DA
               
               
                  Den Europæiske Unions Tidende
               
               
                  L 219/1
               
            
         RÅDETS AFGØRELSE (FUSP) 2020/…
         af 27. marts 2020
         om undertegnelse og indgåelse på Unionens vegne af aftalen i form af brevveksling mellem Den Europæiske Union og Den Centralafrikanske Republik om status for Den Europæiske Unions rådgivende FSFP-mission i Den Centralafrikanske Republik (EUAM RCA)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 37, sammenholdt med artikel 218, stk. 5 og 6, i traktaten om Den Europæiske Unions funktionsmåde,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 9. december 2019 afgørelse (FUSP) 2019/2110 (1) om Den Europæiske Unions rådgivende FSFP-mission i Den Centralafrikanske Republik (EUAM RCA).
                  
               
                     (2)
                  
                  
                     Afgørelse (FUSP) 2019/2110 fastsætter, at EUAM RCA's og dens personels status, herunder i givet fald de privilegier, immuniteter og yderligere garantier, der er nødvendige, for at EUAM RCA kan gennemføres og fungere smidigt, skal fastlægges i en aftale, der indgås i henhold til artikel 37 i traktaten om Den Europæiske Union (TEU) og i overensstemmelse med proceduren i artikel 218 i traktaten om Den Europæiske Unions funktionsmåde.
                  
               
                     (3)
                  
                  
                     Rådet gav den 6. februar 2020 bemyndigelse til at indlede forhandlinger med Den Centralafrikanske Republik om indgåelse af en aftale i form af brevveksling om status for EUAM RCA.
                  
               
                     (4)
                  
                  
                     Unionens højtstående repræsentant for udenrigsanliggender og sikkerhedspolitik har i overensstemmelse med artikel 37 i TEU forhandlet om aftalen i form af brevveksling mellem Den Europæiske Union og Den Centralafrikanske Republik om status for Den Europæiske Unions rådgivende FSFP-mission i Den Centralafrikanske Republik (EUAM RCA) (»aftalen«).
                  
               
                     (5)
                  
                  
                     Aftalen bør godkendes —
                  
               VEDTAGET DENNE AFGØRELSE:
         
            Artikel 1
            Aftalen i form af brevveksling mellem Den Europæiske Union og Den Centralafrikanske Republik om status for Den Europæiske Unions rådgivende FSFP-mission i Den Centralafrikanske Republik (EUAM RCA) (2) godkendes på Unionens vegne.
         
         
            Artikel 2
            Formanden for Rådet bemyndiges til at udpege den eller de personer, der er beføjet til at undertegne aftalen med bindende virkning for Unionen.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 27. marts 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets afgørelse (FUSP) 2019/2110 af 9. december 2019 om Den Europæiske Unions rådgivende FSFP-mission i Den Centralafrikanske Republik (EUAM RCA) (EUT L 318 af 10.12.2019, s. 141).
         
            (2)  Se side ... i denne EUT.